חגית כפיר

חגית כפיר (נולדה בכסלו התשכ"ו, דצמבר 1965) היא זמרת יוצרת, חזנית ונגנית קלרינט.

== ביוגרפיה ==
חגית כפיר נולדה בבאר שבע לד"ר לידיה קוזניצקי וד"ר ישראל קוזניצקי, זוג רופאים שעלו לישראל, והיו ממקימי בית חולים סורוקה בבאר שבע. בהמשך עברה המשפחה להתגורר בפתח תקווה.

את לימודי המוזיקה החלה בגיל שלוש בנגינת כינור, בהמשך למדה פסנתר וקלרינט בקונסרבטוריון העירוני בפתח תקווה. השתתפה בנערותה במקהלת הנערות העירונית המקצועית "נווה שיר" בניצוחו של נתן מרגלית. השתתפה בפסטיבל שירי הילדים מספר 7 בשיר אבגדה עם הזמרת ציפי שביט. בנוסף ללימודי מוזיקה למדה 15 שנים בלט קלאסי בסטודיו של המורה מרים קופמן ועברה את מבחני האקדמיה המלכותית לבלט בלונדון.

למדה בבית ספר "עין גנים" ובאולפנית ישורון שבפתח תקווה.

לאחר השרות הלאומי למדה באקדמיה למוזיקה בתל אביב במסלול התמחות בקלרינט. בוגרת מדרשה למורים למוזיקה במכללת "תלפיות"; בוגרת תואר BA ו-MA במוזיקולוגיה באוניברסיטת בר-אילן; לימודי התמחות בניצוח מקהלות במכללת לוינסקי בת"א; בוגרת התוכנית האקדמית להכשרת מנהלים לבתי"ס, אוניברסיטת בר-אילן.

למדה חזנות אצל החזן יצחק אשל.

== קריירה ==
כזמרת יוצרת, מופיעה בהרכבים שונים ובשיתוף פעולה עם יוצרים ואמנים ובתוך כך:
* סדרת מופעים אותם הפיקה והופיעה במשותף עם ד"ר פנינה נויבירט, מרצה למחשבת ישראל ולאגדות חז"ל. במופע, עיון מעמיק במדרשי חז"ל משולב במופע שירה עוצמתי, בשילוב שיח הגותי עם הקהל.
* שתופי פעולה עם ד"ר שלי גולדברג מומחית בתחום החסידות והקבלה.
* מופיעה עם ד"ר עליזה לביא במופע שנקרא "כשהנפש מתגעגעת" העוסק בתפילה והעצמה נשית בעקבות ספריה של עליזה לביא "תפילת נשים", "מנהג נשים" ו-"שעות התייחדות". כפיר מלחינה ומבצעת תפילות נשים מהעבר ומההווה.
* מופיעה עם ביתה הילה (זמרת-יוצרת ונגנית גיטרה) במופע "לא ארחף בחלל" מופע ייחודי בעקבות הוצאת האלבום המשותף שבו מלחינה כפיר שירי משוררות ומתוך המקורות.
* הופיעה בתוכנית "היי יוצרת את עצמך", עם הפסנתרנית שירלי שלו.
* הופעות בפסטיבלים ובערבי תרבות כגון "לא בשמיים" - בכפר בלום, ותל חי. בפסטיבל "הקהל" ובפסטיבל "הכליזמרים" בצפת.
* "קרבה ובאה" - מופע בליווי הרכב נשי (בס, תופים, גיטרות, קלידים)

== דיסקוגרפיה ==
* 2003 - הפקת האלבום "שרה לאלוהי" בו היא שרה ממיטב היצירות החזניות בעיבוד מחודש. אלבום פורץ דרך - הראשון שהופק בארץ בו זמרת שרה יצירות מהחזנות הקלאסית ובעיבודים של מוזיקת עולם. עיבודים תזמורתיים והפקה מוזיקלית: דני מגד
* 2011 - הפקת אלבום שירי ילדים "יש לי שתי ידיים" מאת היוצרת עליזה ראם-פישמן עיבודים ניהול והפקה מוזיקלית: מושיק צברי, אולפני קורל.
* 2013 - הפקת האלבום "לא ארחף בחלל" משירי משוררות ומהמקורות לחנים: חגית והילה כפיר. ייחוד הפרויקט הוא בהרמוניה הקולית יוצאת הדופן הנובעת מהקשר המיוחד שבין אם לבת. עיבודים והפקה מוזיקלית: עודד גדיר לייבל גלגל.
* 2022 - [https://www.youtube.com/watch?v=0Zo0b2aZqAA "בטרם לידה"] מילים: פאני נוידא, חגית כפיר. לחן: חגית כפיר. ניהול והפקה מוזיקלית ינקלה סגל, אולפן: אודי שמחון
* 2022 - [https://www.youtube.com/watch?v=_w_X_cbx6Ag "אמרתי לעצמי"] מילים: רחל חלפי ברוך, לחן: חגית כפיר, ניהול והפקה מוזיקלית ינקלה סגל, אולפן: אודי שמחון
* 2024 - [https://www.youtube.com/watch?v=V3rYxW41fuc&t=2s "מי שברך לחיילות ולחיילים"] - הגרסה השוויונית

== קישורים חיצוניים ==

*נירה ארביב, [http://www.asimon.co.il/ArticlePage.aspx?AID=4171&AcatID=83 "אסימון" אתר הנשים של ישראל, חגית כפיר], 2007
*שלומית רביצקי – טור-פז, [http://www.old.kolech.org.il/maamar/שרה-לאלוקי-חגית-כפיר-מספרת-על-דרכה-אל/ קולך - שרה לאלוקי: חגית כפיר מספרת על דרכה אל ´כל נדרי´], 2009
* יעקוב בראון, מעריב תרבות מוזיקה, [https://www.maariv.co.il/news/new.aspx?pn6Vq=L&0r9VQ=EJDKM "הזמרות הדתיות שנלחמות בהדרת נשים"], 2013
*רבקה מיכאלי, רדיו ללא הפסקה 103 "באה שבת", [https://103fm.maariv.co.il/programs/Media.aspx?ZrqvnVq=FMDMHI&c41t4nzVQ=FG "לא ארחף בחלל' - חגית והילה כפיר מספרות על אלבומן החדש"], 2013
* 
*חן לב, [http://chenlev.blogspot.com/2014/02/blog-post_12.html בין קודש לחול: אלבום חדש לחגית והילה כפיר, "לא ארחף בחלל"], 2014
*חגית ששר, nrg תרבות, [https://www.makorrishon.co.il/nrg/online/11/ART2/535/938.html "הזמרות הדתיות רק מבקשות שייתנו להן צ'אנס"], 2014
*[https://www.youtube.com/watch?v=rFDP-mNpqe8 "האם השלישית"/ מילים: נתן אלתרמן, לחן: חגית כפיר] – הפקה משותפת עם [http://www.washington.ac.il/mizmor/ בי"ס למוזיקה "מזמור"], 2015
*"פיתה" – [http://www.pi-ta.co.il/82820.html חגית כפיר שרה לאימהות שלושת החטופים], 2015
*[https://www.youtube.com/watch?v=bihz_3LU87E ערוץ ראשון "צולם ביום חול" פרק 3] (דקה 34:37), 2016
*[https://kolhaomanuyot.wordpress.com/2017/03/09/יום-האישה-הבינלאומי-אמנויות-בכנסת-ישר/ יום האישה הבינלאומי – אמנויות בכנסת ישראל"], 2017
* [http://aliza-lavie.blogspot.co.il/2017/03/blog-post_3.html "כשהנפש מתגעגעת"] ערב נשים עם עליזה לביא, 2017
* גל"צ - "נפלא פה" – שיחה עם הרב שי פירון על [https://glz.co.il/גלצ/תוכניות/נפלא-פה קורס "מובילות תפילה" (דקה 31 - 42]), 2022* "גם כן תרבות" עם גואל פינטו - [https://omny.fm/shows/gam-ken-tarbut/7c0fa75c-de94-461f-aee7-b0ff00b404d7 "מי שברך" הגרסה השוויונית] 2023* "גם כן תרבות" עם גואל פינטו - [https://omny.fm/shows/gam-ken-tarbut/7c0fa75c-de94-461f-aee7-b0ff00b404d7 "מי שברך" הגרסה השוויונית] 2024

== הערות שוליים ==

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:חזניות ישראליות
קטגוריה:נגניות ישראליות
קטגוריה:בוגרות אולפנית ישורון (פתח תקווה)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1965
קטגוריה:ישראלים שנולדו ב-1965